Author: administrator
Last saved by: viktoria.radvanska
Company: Abyss

Predkladacia správa

Ministerstvo spravodlivosti Slovenskej republiky predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov (ďalej len „návrh zákona“).
Návrh zákona sa predkladá v súlade s Plánom legislatívnych úloh vlády Slovenskej republiky na 2. polrok 2012 (uznesenie vlády Slovenskej republiky č. 299 z 27. júna 2012). 
Účelom návrhu zákona je implementácia smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (prepracované znenie), ale aj reakcia na podnety aplikačnej praxe.
Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade aj s právom Európskej únie. 
Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Materiál nemá finančný, ekonomický, environmentálny, sociálny vplyv, ani vplyv na podnikateľské prostredie a informatizáciu spoločnosti.  
Návrh zákona bol predmetom riadneho pripomienkového konania a rokovania Hospodárskej a sociálnej rady Slovenskej republiky a Legislatívnej rady vlády Slovenskej republiky. Materiál sa na rokovanie vlády Slovenskej republiky predkladá s rozporom so Združení miest a obcí Slovenska a Notárskej komory Slovenskej republiky.